stanford-oval/wikipedia huggingface dataset:
โรงเรียนสิริราชอนุสรณ์
ประวัติโรงเรียน

เดิมโรงเรียนบ้านแก้งวิทยาได้แจ้งความประสงค์ขอจัดตั้งสาขาโรงเรียนมัธยมศึกษาในปีการศึกษา ๒๕๓๕ ไปยังสำนักงานสามัญศึกษาจังหวัดปราจีนบุรี เพื่อดำเนินการจัดส่งข้อมูลให้กรมสามัญศึกษาพิจารณา กรมสามัญศึกษาพิจารณาแล้วอนุญาตให้ โรงเรียนบ้านแก้งวิทยาดำเนินการจัดตั้งสาขาโรงเรียนมัธยมศึกษาที่ตำบลบ้านแก้ง อำเภอสระแก้ว จังหวัดปราจีนบุรี(ในขณะนั้น)ในปีการศึกษา ๒๕๓๕ โดยมีนายกฤษณ สุนทรกิจพาณิชย์ อาจารย์ ๒ ระดับ ๕ โรงเรียนบ้านแก้งวิทยา เป็นผู้ประสานงาน ณ โรงเรียนบ้านแก้งวิทยา สาขาหนองสามขา หมู่ที่ ๙ ตำบลบ้านแก้ง อำเภอสระแก้ว จังหวัดปราจีนบุรี(ในขณะนั้น) เป็นที่สาธารณะประโยชน์และเปิดทำการสอนครั้งแรก เมื่อวันที่ ๑๖ พฤษภาคม ๒๕๓๕ จากนั้น กรมสามัญศึกษา โดยโรงเรียนบ้านแก้งวิทยา สาขาหนองสามขา ได้ดำเนินการขอเข้าทำประโยชน์ในเขตพื้นที่ป่าไม้ เพื่อสร้างโรงเรียนในเขตป่าสงวนแห่งชาติ บริเวณป่าแก่งดินสอ ป่าแก่งใหญ่ และป่าเขาสโตน เนื้อที่ ๔๑ ไร่ ๒ งาน ๒๕ ตารางวา  ในปี พ.ศ. ๒๕๓๖ ได้มีประกาศจัดตั้งจังหวัดสระแก้ว แยกออกจากจังหวัดปราจีนบุรีและพร้อมกันนี้ ได้มีประกาศกรมป่าไม้ เรื่องกำหนดบริเวณพื้นที่ให้ส่วนราชการหรือองค์กรของรัฐ เข้าใช้ประโยชน์ในเขตป่าสงวนแห่งชาติ ฉบับที่ ๔๕๕ / ๒๕๓๖ เพื่อสร้างโรงเรียนสาขาบ้านแก้งวิทยา เนื้อที่ ๔๑ ไร่  ๒ งาน ๒๕ ตารางวา ตั้งแต่วันที่ ๑๖ ธันวาคม ๒๕๓๖
จากนั้นผู้ประสานงานได้ร่วมกับ กำนันไพโรจน์ เที่ยงธรรม กำนันตำบลบ้านแก้ง(ในขณะนั้น)ได้ดำเนินการขอรับการสนับสนุนจากผู้มีอุปการคุณชาวตำบลบ้านแก้งและตำบลใกล้เคียง พร้อมร่วมแรงร่วมมือ พัฒนาพื้นที่ก่อสร้างอาคารเรียนชั่วคราว จำนวน ๑ หลัง ในปี พ.ศ. ๒๕๓๖ เปิดทำการสอนแบบสหศึกษาในระดับ ชั้นมัธยมศึกษาตอนต้น (มัธยมศึกษาปีที่ ๑ - ๓) และต่อมากระทรวงศึกษาธิการได้ประกาศจัดตั้ง โรงเรียนสิริราชอนุสรณ์เมื่อวันที่ ๘ มีนาคม ๒๕๓๘ ซึ่งมีหน่วยงานระดับจังหวัด คือ สำนักงานสามัญศึกษาจังหวัดสระแก้ว สังกัดกรมสามัญศึกษา กระทรวงศึกษาธิการ ดูแลและกรมสามัญศึกษาได้แต่งตั้งให้ นายกฤษณ สุนทรกิจพาณิชย์ รักษาการในตำแหน่ง ครูใหญ่โรงเรียนสิริราชอนุสรณ์ ตามคำสั่ง สศ.ที่ ๑๙๔๘ / ๒๕๓๘  สั่ง ณ วันที่ ๔ พฤษภาคมพ.ศ. ๒๕๓๘ จนกระทั่งถึง ปีการศึกษา ๒๕๔๑ โรงเรียนสิริราชอนุสรณ์ได้ขออนุมัติ เปิดทำการสอนถึงระดับชั้นมัธยมศึกษาตอนปลาย เมื่อวันที่ ๑ เมษายน ๒๕๕๒ โรงเรียนสิริราชอนุสรณ์ ได้ถ่ายโอนเข้าสังกัดองค์การปกครองส่วนท้องถิ่น สังกัดองค์การบริหารส่วนจังหวัดสระแก้ว (อบจ.สระแก้ว)
รายนามผู้บริหารสถานศึกษา

| ลำดับ | รายชื่อ | ระยะเวลาดำรงตำแหน่ง |
| --- | --- | --- |
| 1 | นายกฤษณ สุนทรกิจพาณิชย์ | พ.ศ. 2538 - พ.ศ. 2544 |
| 2 | นางอุไรวรรณ นิวาศะบุตร | พ.ศ. 2544 - พ.ศ. 2549 |
| 3 | นายคะนอง จันทรา | พ.ศ. 2549 - พ.ศ. 2553 |
| 4 | นายปฐม มั่งคั่ง | พ.ศ. 2553 (รักษาราชการแทน) |
| 5 | นายจิรศักดิ์ ศรีทองคำ | พ.ศ. 2553-ปัจจุบัน   |
แหล่งข้อมูลอื่น

เว็บไซต์โรงเรียนสิริราชอนุสรณ์ เก็บถาวร 2015-09-27 ที่ เวย์แบ็กแมชชีน
วัดยางซ้าย

| วัดยางซ้าย |
| --- | --- |

ชื่อสามัญ: วัดยางซ้าย
ที่ตั้ง: ตำบลปากพระ อำเภอเมือง จังหวัดสุโขทัย 64000
ประเภท: วัดราษฎร์
นิกาย: เถรวาท
เจ้าอาวาส: พระอธิการสละ สิริพฒฺโธ
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดยางซ้าย เป็นวัดในพระพุทธศาสนาเถรวาท สังกัดคณะสงฆ์มหานิกาย  ตามหลักฐานว่าจัดสร้างเมื่อปี พ.ศ. 2450 มีเนื้อที่ 15 ไร่ ติดกับแม่น้ำยม มีพุทธศาสนิกชนข้าร่วมประกอบพิธีกรรมทางพระพุทธศาสนา เป็นจำนวนมาก ได้รับพระราชทานวิสุงคามสีมา เมื่อวันที่ 21 ธันวาคม พ.ศ. 2522
ศาสนสถานสิ่งก่อสร้าง

อุโบสถ
ศาลาการเปรียญ
เมรุ/ฌาปนสถาน
กุฎิที่พักสงฆ์
แหล่งข้อมูลอื่น

พระอธิการสละ สิริพฒฺโธ เจ้าอาวาสวัดยางซ้าย[ลิงก์เสีย]
พระสุนทรธรรมประพุทธ์ (เกษร ฐานิสฺสโร)

| พระสุนทรธรรมประพุทธ์ (เกษร ฐานิสฺสโร)> ส่วนบุคคล |
| --- | --- |
เกิด: 19 ตุลาคม  พ.ศ. 2481 (86 ปี)
นิกาย: มหานิกาย
การศึกษา: น.ธ.เอก,ป.1-2,พธ.บ.
ตำแหน่งชั้นสูง
ที่อยู่: วัดเหนือ  กาฬสินธุ์ จังหวัดกาฬสินธุ์
อุปสมบท: 18 พฤษภาคม พ.ศ. 2502
พรรษา: 65
ตำแหน่ง: เจ้าอาวาสวัดเหนือ กาฬสินธุ์  ที่ปรึกษาเจ้าคณะจังหวัดกาฬสินธุ์
พระสุนทรธรรมประพุทธ์ (เกษร  ฐานิสฺสโร) (19 ตุลาคม พ.ศ. 2481- ปัจจุบัน) พระภิกษุในพระพุทธศาสนานิกายเถรวาท คณะมหานิกาย ชาวจังหวัดกาฬสินธุ์ เป็นอดีตเจ้าคณะอำเภอยางตลาดและอดีตเจ้าอาวาสวัดอร่ามมงคล อำเภอยางตลาด จังหวัดกาฬสินธุ์  ปัจจุบันเป็นที่ปรึกษาเจ้าคณะจังหวัดกาฬสินธุ์และเจ้าอาวาสวัดเหนือ  อำเภอเมือง จังหวัดกาฬสินธุ์ ได้รับพระกรุณาโปรดเกล้าฯพระราชทาน ตั้งสมณศักดิ์เป็นพระราชาคณะชั้นสามัญ(สย.) เมื่อวันที่ ๕  ธันวาคม พ.ศ. ๒๕๕๖
ประวัติ

พระสุนทรธรรมประพุทธ์ (เกษร  ฐานิสฺสโร) มีนามเดิมว่า เกษร  นามสกุล สรสันต์  เกิดเมื่อวันเสาร์ ที่ 19 เดือนตุลาคม พ.ศ. 2481 ตรงกับวันแรม 12 ค่ำ เดือน 12   ณ  บ้านเลขที่ 19 หมู่ที่ 8  บ้านดอนยานาง 
ต.อุ่มเม่า(ปัจจุบัน ต.ดอนสมบูรณ์) อ.ยางตลาด จ.มหาสารคาม(ปัจจุบัน จ.กาฬสินธุ์)  โยมบิดาชื่อ นายเหลื่อม  สรสันต์  โยมมารดาชื่อ นางอ่อน  สรสันต์
เป็นพระอุปัชฌาย์  เมื่อได้บรรพชาเป็นสามเณรแล้วก็ได้อยู่ในสมณเพศ เคร่งครัดในพระธรรมวินัยและหลักปฏิบัติตามรอยพระอุปัชฌาย์อาจารย์ ศึกษาเล่าเรียนพระปริยัติธรรมเรื่อยมา
เจ้าอาวาสวัดดอนยานาง เป็นพระอุปัชฌาย์ เมื่อได้อุปสมบทแล้วก็ได้ปฏิบัติศาสนกิจและศาสนประโยชน์ทางพระพุทธศาสนาไว้มากมายนานัปการ และได้ศึกษาเล่าเรียนพระปริยัติธรรม
ตลอดถึงการได้รับแต่งตั้งเป็นพระธรรมทูต ประจำหน่วยอำเภอยางตลาด จังหวัดกาฬสินธุ์ เดินทางจาริกไปเผยแผ่หลักธรรมคำสอนของพระพุทธศาสนาในท้องที่ต่างๆในเขตอำเภอ
พ.ศ. 2512    สอบไล่ได้นักธรรมชั้นเอก (น.ธ.เอก)
พ.ศ. 2541    สอบได้เปรียญธรรมประโยค 1-2
พ.ศ. 2550    สำเร็จการศึกษาปริญญาตรีพุทธศาสตรบัณฑิต (พธ.บ.) จากมหาวิทยาลัยมหาจุฬาลงกรณราชวิทยาลัย วิทยาเขตขอนแก่น
งานปกครอง

พ.ศ. 2507       เป็นเจ้าอาวาสวัดสว่างโนนทัน ต.หัวงัว(ปัจจุบัน ต.หนองอิเฒ่า) อ.ยางตลาด จ.กาฬสินธุ์
พ.ศ. 2507       ได้รับแต่งตั้งเป็นเจ้าคณะตำบลหัวงัว อ.ยางตลาด จ.กาฬสินธุ์
พ.ศ. 2517       ได้รับแต่งตั้งเป็นพระอุปัชฌาย์
พ.ศ. 2518       เป็นเจ้าอาวาสวัดดอนยานาง ต.อุ่มเม่า(ปัจจุบัน ต.ดอนสมบูรณ์) อ.ยางตลาด จ.กาฬสินธุ์
พ.ศ. 2518       ได้รับแต่งตั้งเป็นเจ้าคณะตำบลอุ่มเม่า  อ.ยางตลาด จ.กาฬสินธุ์
พ.ศ. 2533       ได้รับแต่งตั้งเป็นรองเจ้าคณะอำเภอยางตลาด
พ.ศ. 2534       เป็นเจ้าอาวาสวัดอร่ามมงคล อ.ยางตลาด จ.กาฬสินธุ์
พ.ศ. 2545       ได้รับแต่งตั้งเป็นเจ้าคณะอำเภอยางตลาด
พ.ศ. 2554       ได้รับพระบัญชาแต่งตั้งเป็น รองเจ้าคณะจังหวัดกาฬสินธุ์
พ.ศ. 2555        เป็นเจ้าอาวาสวัดเหนือ อ.เมือง จ.กาฬสินธุ์
สมณศักดิ์

พ.ศ. 2521        ได้รับพระราชทานสมณศักดิ์เป็นพระครูสัญญาบัตร เจ้าคณะตำบลชั้นตรี ในราชทินนามที่ พระครูอนุสรธรรมคุณ
พ.ศ. 2528        ได้รับเลื่อนสมณศักดิ์เป็นพระครูสัญญาบัตร เจ้าคณะตำบลชั้นโท ในราชทินนามเดิม
พ.ศ. 2534        ได้รับเลื่อนสมณศักดิ์เป็นพระครูสัญญาบัตร รองเจ้าคณะอำเภอชั้นโท ในราชทินนามเดิม
พ.ศ. 2540        ได้รับเลื่อนสมณศักดิ์เป็นพระครูสัญญาบัตร รองเจ้าคณะอำเภอชั้นเอก ในราชทินนามเดิม
พ.ศ. 2545        ได้รับเลื่อนสมณศักดิ์เป็นพระครูสัญญาบัตร เจ้าคณะอำเภอชั้นโท ในราชทินนามเดิม
พ.ศ. 2549        ได้รับเลื่อนสมณศักดิ์เป็นพระครูสัญญาบัตร เจ้าคณะอำเภอชั้นเอก ในราชทินนามเดิม
พ.ศ. 2553         ได้รับเลื่อนสมณศักดิ์เป็นพระครูสัญญาบัตร เจ้าคณะอำเภอชั้นพิเศษ ในราชทินนามเดิม
พ.ศ. 2554         ได้รับเลื่อนสมณศักดิ์เป็นพระครูสัญญาบัตร รองเจ้าคณะจังหวัด ในราชทินนามเดิม
พ.ศ. 2556         ได้รับพระราชทานตั้งสมณศักดิ์เป็นพระราชาคณะชั้นสามัญ(สย.) ในราชทินนามที่ พระสุนทรธรรมประพุทธ์
เกียรติประวัติ

พ.ศ. 2534         ได้รับพระราชทานวุฒิบัตรพระสังฆาธิการเพื่อพัฒนาชุมชนจากสมเด็จพระสังฆราช  สกลมหาสังฆปริณายก
พ.ศ. 2541         ได้รับพระราชทานเสาเสมาธรรมจักร ในด้านการส่งเสริมการศึกษาพระปริยัติธรรม จากสมเด็จพระเทพรัตนราชสุดาฯ สยามบรมราชกุมารี
สถานีวิทยุ อ.ส.

สัญลักษณ์ของสถานีวิทยุ อ.ส.
สถานีวิทยุ อ.ส. เป็นสถานีวิทยุที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงตั้งขึ้นเมื่อปี พ.ศ. 2495 เมื่อเสด็จพระราชดำเนินกลับมา ประทับอยู่ในประเทศไทยเป็นการถาวร  ที่พระราชวังดุสิต ชื่อสถานีวิทยุทรงนำมาจากอักษรย่อของพระที่นั่งอัมพรสถาน ซึ่งเป็นสถานที่ที่ใช้ออกอากาศครั้งแรก  ต่อมาจึงย้ายเข้าไปตั้งในบริเวณพระตำหนักจิตรลดารโหฐาน ในปี พ.ศ. 2500
แหล่งข้อมูลอื่น

ในหลวงกับการสื่อสาร เก็บถาวร 2006-07-09 ที่ เวย์แบ็กแมชชีน
| ด ค กสถานีวิทยุกระจายเสียงความถี่เอฟเอ็ม ในเขตกรุงเทพมหานครและปริมณฑล |
| --- | --- |
สถานีหลัก:  87.50  89.50  91.00  92.00  92.50  94.50  98.00  101.50  102.00  104.00 
บันเทิง:  88.50  89.00  90.00  91.50  93.00  93.50  94.00  95.00  95.50  98.50  103.00  103.50  104.50  106.50 
ข่าวสาร:  90.50  96.00  96.50  97.00  100.00  100.50  101.00  102.00  105.00  106.00 
กีฬา:  99.00 
ภาษาอังกฤษ:  88.00  102.50  105.50  107.00 
ออนไลน์:  สตาร์เอฟเอ็ม  ฮอตเวฟ  ไวท์ป็อป  คาสเซ็ท  โทฟูป็อปเรดิโอ  แคท เรดิโอ  ร็อคออนเรดิโอ  เมลโล่ ป๊อป  ฮิตช์ไทยแลนด์  สไมล์เรดิโอ 
อดีต:  วิทยุผู้จัดการ  แอดวานซ์เรดิโอ  ลูกทุ่งเอฟเอ็ม  วิทยุร่วมด้วยช่วยกัน  ลูกทุ่งไทยแลนด์  แฟตเรดิโอ  สถานีวิทยุวิทยุไทย  ควิกเอฟเอ็ม  สบายดีเรดิโอ  เลิฟเรดิโอ  ชิล เอฟเอ็ม  วิทยุเนชั่น  สปริงเรดิโอ  บางกอกสไมล์  เก็ต 102.5  98 อีสานสเตชั่น  ลูกทุ่งแฟมิลี่  สถานีวิทยุจราจรเพื่อสังคม  โมโนทเวนตี้ไนน์ มิวสิคสเตชั่น  สปอร์ตเรดิโอ  ทราเวลเรดิโอ  อีดีเอส เอฟวิเดย์ สเตชั่น  เจแชนแนล  ไลค์เอฟเอ็ม  ซี้ดเอฟเอ็ม  101 นิวส์แอนด์ทอล์ค  ดรีม วัน โอ ทรี  ฮิตช์955  เวรี่ เรดิโอ
ประเทศตูนิเซียในโอลิมปิกฤดูร้อน 2024

| ประเทศตูนิเซีย ในโอลิมปิกฤดูร้อน 2024 |
| --- | --- |

รหัสประเทศ: TUN
เอ็นโอซี: คณะกรรมการโอลิมปิกตูนิเซีย
เว็บไซต์: www.cnot.org.tn (ในภาษาฝรั่งเศส)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศตูนิเซีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับเป็นการปรากฏตัวครั้งที่ 13 ของประเทศในโอลิมปิกฤดูร้อน
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ว่ายน้ำ | 1 | 0 | 1 |
| รวม | 1 | 0 | 1 |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2024 และ กีฬาว่ายน้ำในโอลิมปิกฤดูร้อน 2024 – รอบคัดเลือก
ผลการแข่งขันดังนี้
รายชื่อผู้ชนะชาร์ตโชว์แชมเปียน (ค.ศ. 2024)

ชาร์ตโชว์แชมเปียน เป็นรายการชาร์ตเพลงทางโทรทัศน์ของเอ็มบีซีเอ็มในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2024 มี 36 ซิงเกิลที่ได้อันดับที่หนึ่งในชาร์ต และ 27 ศิลปินได้รับถ้วยรางวัลอันดับหนึ่ง "Chk Chk Boom" โดยสเตรย์คิดส์เป็นเพลงเดียวที่สามารถคว้ารางวัล Triple Crown ได้
ดูเพิ่ม

รายชื่อผู้ชนะชาร์ตอินกีกาโย (ค.ศ. 2024)
รายชื่อผู้ชนะชาร์ตเอ็มเคานต์ดาวน์ (ค.ศ. 2024)
รายชื่อผู้ชนะชาร์ตมิวสิกแบงก์ (ค.ศ. 2024)
รายชื่อผู้ชนะชาร์ตโชว์! มิวสิกคอร์ (ค.ศ. 2024)
รายชื่อผู้ชนะชาร์ตเดอะโชว์ (ค.ศ. 2024)
บัตรประจำตัวประชาชนไทย

บัตรประจำตัวประชาชนไทยแบบปัจจุบัน
บัตรประจำตัวประชาชนไทย เป็นบัตรประจำตัวประชาชนที่รัฐออกให้แก่ผู้มีสัญชาติไทยที่มีอายุตั้งแต่ 7 ถึง 70 ปี โดยเกิดขึ้นครั้งแรกในปี พ.ศ. 2486 ในสมัยรัฐบาลจอมพล ป. พิบูลสงคราม โดยเดิมได้กำหนดให้ผู้ที่มีอายุ 16 ปีบริบูรณ์ให้ไปร้องขอทำบัตร ต่อมาลดอายุลงเหลือ 15 ปีในปี พ.ศ. 2526 และ 7 ปี ในปี พ.ศ. 2554
บัตรนี้ถูกใช้เพื่อการยืนยันตัวตนของผู้ถือบัตรและรับการบริการจากภาครัฐ รวมทั้งในธุรกิจเอกชนบางประเภท เช่น การเปิดใช้หมายเลขโทรศัพท์ หรือการเปิดบัญชีธนาคาร ทั้งนี้หากผู้ใดไม่อาจแสดงบัตรโดยไม่มีเหตุอันควรต้องระวางโทษปรับไม่เกิน 200 บาท
ปัจจุบันบัตรประจำตัวประชาชนไทย เป็นรุ่นอเนกประสงค์รุ่นที่ 6
ประวัติ

ก่อนหน้าการกำหนดให้มีบัตรประจำตัวประชาชนนั้น ผู้ใดที่ประสงค์จะเดินทางออกนอกท้องที่สามารถขอรับหนังสือเดินทางที่กรมการอำเภอในท้องถิ่นของผู้ประสงค์นั้น อย่างไรก็ตาม กฎหมายดังกล่าวมิได้ใช้บังคับอย่างเคร่งครัดนัก กระทั่งในปี 2486 มีการออกพระราชบัญญัติว่าด้วยบัตรประจำตัวประชาชน พ.ศ. 2486 ได้กำหนดให้พลเมืองไทยที่มีอายุ 16 ปีเป็นต้นไปและพำนักในท้องที่ที่กำหนดต้องไปทำบัตรประจำตัวประชาชน ซึ่งในขณะนั้นมีลักษณะเป็นสมุดพับคล้ายหนังสือเดินทางก่อนหน้านั้น
ในปี พ.ศ. 2506 บัตรประจำตัวประชาชนได้เปลี่ยนรูปแบบเป็นบัตรกระดาษเคลือบลามิเนต แสดงรูปถ่ายผู้ถือบัตรยืนหน้าแผ่นวัดส่วนสูง โดยข้อมูลส่วนตัวของผู้ถือบัตรบนหน้าบัตรนั้นจัดพิมพ์โดยใช้เครื่องพิมพ์ดีดบนด้านหน้า และวันที่ออกบัตรและวันบัตรหมดอายุพิมพ์บนด้านหลัง และปรับค่าธรรมเนียมทำบัตรเป็น 5 บาท โดยในเวลานั้นบัตรประจำตัวประชาชนได้เป็นสิ่งที่พลเมืองไทยทุกคนต้องถือไว้ตามกฎหมาย แต่กระนั้น บัตรดังกล่าวนั้นปลอมแปลงขึ้นได้อย่างง่ายดายเนื่องจากไม่มีคุณสมบัติป้องกันการปลอมแปลงและชำรุดได้โดยง่าย
ต่อมาเมื่อไมโครฟิล์ม เครื่องพิมพ์ดอตแมทริกซ์ และเมนเฟรมคอมพิวเตอร์เข้ามาใช้ในประเทศ ในปี พ.ศ. 2530 ได้มีการปรับปรุงรูปแบบบัตรขึ้นใหม่ทดแทนแบบเดิม โดยในช่วงดังกล่าว พลเมืองไทยทุกคนจะได้รับการระบุเลขประจำตัวประชาชนซึ่งจะระบุบนบัตรเช่นเดียวกับข้อมูลอื่น ๆ โดยได้กำหนดให้ผู้มีสัญชาติที่อายุ 15 ปีบริบูรณ์ต้องไปขอมีบัตรประจำตัวประชาชนที่ที่ว่าการอำเภอหรือที่ว่าการเขต โดยการจัดทำบัตรนั้นเป็นแบบรวมศูนย์ กล่าวคือเมื่อผู้ประสงค์จะทำบัตรยื่นคำร้องแล้ว แบบคำร้องและแบบพิมพ์ลายนิ้วมือจะบรรจุลงบนไมโครฟิล์มแล้วส่งไปยังสำนักบริหารการทะเบียนที่กรุงเทพมหานครเพื่อจัดทำบัตรต่อไป โดยรูปแบบบัตรทำจากกระดาษพิมพ์ด้วยเครื่องพิมพ์ดอตแมทริกซ์และเคลือบด้วยวิธีการเฉพาะ
ในปี พ.ศ. 2539 บัตรประจำตัวประชาชนที่ออกในกรุงเทพมหานครจะจัดทำโดยระบบคอมพิวเตอร์ทั้งหมด ส่วนในต่างจังหวัดยังคงออกโดยไม่ใช้ระบบคอมพิวเตอร์ หลังจากนั้นระบบการออกบัตรด้วยคอมพิวเตอร์ก็ได้แพร่หลายไปทั่วประเทศ อย่างไรก็ตาม ข้อมูลบนบัตรนั้นยังเป็นภาษาไทยทั้งหมด ผู้ใดที่จะใช้ในต่างประเทศจะต้องนำไปแปลเสียก่อน กระทั่งในปี พ.ศ. 2548 ได้มีการออกบัตรประจำตัวประชนแบบสองภาษาขึ้นใช้จนถึงปัจจุบัน
ในปี พ.ศ. 2554 รัฐบาลอภิสิทธิ์ เวชชาชีวะได้กำหนดให้ผู้ที่อายุ 7 ปีบริบูรณ์ขึ้นไปสามารถขอมีบัตรประจำตัวประชาชนได้ เพื่อลดการใช้สูติบัตรและเอกสารทางราชการอื่นสำหรับเด็ก
ในปี พ.ศ. 2557 บัตรประชาชนอเนกประสงค์ รุ่นที่ 6ต่อมาในปี พ.ศ. 2565 มีบัตรรุ่นใหม่รุ่น JC3 ออกมา
ตั้งแต่วันที่ 10 มกราคม พ.ศ. 2566 สามารถใช้บัตรประจำตัวประชาชนดิจิทัลผ่านแอพลิเคชัน D.DOPA ต่อมาเปลี่ยนชื่อเป็น ThaiID แทนบัตรตัวจริงได้ โดยในระยะแรกจะเริ่มใช้กับหน่วยงานในกรมการปกครองก่อน
ปัจจุบัน พ.ศ. 2567 บัตรประชาชนเป็นรุ่นเลขหลังบัตร JC4 หรือรุ่น JC4
เลขประจำตัวประชาชน

บทความหลัก: เลขประจำตัวประชาชนไทย
รูปแบบ

บัตรประจำตัวประชาชนประกอบด้วยข้อมูลของผู้ถือบัตร ดังต่อไปนี้
เลขประจำตัวประชาชน
คำนำหน้าชื่อ ชื่อตัว และชื่อสกุล
วันเกิด
ที่อยู่ (ตามฐานข้อมูลทะเบียนราษฎร)
วันออกบัตร
วันบัตรหมดอายุ
รูปถ่ายผู้ถือบัตร
ข้อมูลทั้งหมดบัตรข้างต้นระบุด้วยภาษาไทยและภาษาอังกฤษยกเว้นที่อยู่ พิมพ์บนบัตรสีขาวอมฟ้า นอกจากนี้ยังมีลายมือชื่อผู้ออกบัตรและตราประจำตำแหน่งพิมพ์ลงบนบัตรบนด้านเดียวกันทั้ง ก่อนหน้าปี พ.ศ. 2548 ข้อมูลทั้งจะระบุเป็นภาษาไทยเท่านั้น ลายมือชื่อผู้ออกบัตรนั้นพิมพ์บนด้านหลังของบัตรเนื่องจากพื้นที่หน้าบัตรไม่เพียงพอ
บัตรประจำตัวอื่น

บัตรประจำตัวคนซึ่งไม่มีสัญชาติไทย
บัตรประจำตัวบุคคลที่ไม่มีสถานะทางทะเบียน
แหล่งข้อมูลอื่น

เว็บไซต์กรมการปกครอง เก็บถาวร 2005-11-06 ที่ เวย์แบ็กแมชชีน
เว็บไซต์กรมสรรพากร
บัตรประจำตัวประชาชนไทย รุ่น 2 ด้านหน้า
สัมพันธ์ ทองสมัคร

| สัมพันธ์ ทองสมัครม> ป.ช., ม.ว.ม. |
| --- | --- |

รัฐมนตรีว่าการกระทรวงศึกษาธิการ
ดำรงตำแหน่ง 29 กันยายน พ.ศ. 2535 – 13 กรกฎาคม พ.ศ. 2538
นายกรัฐมนตรี: ชวน หลีกภัย
ก่อนหน้า: ก่อ สวัสดิ์พาณิชย์
ถัดไป: สุขวิช รังสิตพล
 
ข้อมูลส่วนบุคคล
เกิด: 9 ธันวาคม พ.ศ. 2485 (82 ปี) อำเภอท่าศาลา   จังหวัดนครศรีธรรมราช
พรรคการเมือง: ประชาธิปัตย์ (2518–2555)
คู่สมรส: รุจนา ทองสมัคร

สัมพันธ์ ทองสมัคร (เกิด 9 ธันวาคม พ.ศ. 2485) อดีตกรรมการที่ปรึกษาพรรคประชาธิปัตย์ อดีตรัฐมนตรีว่าการกระทรวงศึกษาธิการ อดีตสมาชิกสภาผู้แทนราษฎรจังหวัดนครศรีธรรมราช 11 สมัย อดีตสมาชิกสภาผู้แทนราษฎร แบบบัญชีรายชื่อ 2 สมัย
ประวัติ

สัมพันธ์ เกิดเมื่อวันที่ 9 ธันวาคม พ.ศ. 2485 ที่ตำบลหัวตะพาน อำเภอท่าศาลา จังหวัดนครศรีธรรมราช สำเร็จ
การศึกษาระดับปริญญาตรี จากมหาวิทยาลัยศรีนครินทรวิโรฒ เมื่อปี พ.ศ. 2514 และสำเร็จการศึกษาระดับปริญญาโท จากสถาบันบัณฑิตพัฒนบริหารศาสตร์ (นิด้า) เมื่อปี พ.ศ. 2535
การทำงาน

นายสัมพันธ์ ทองสมัคร ประกอบอาชีพนักหนังสือพิมพ์มาก่อน และเป็นอาจารย์สถาบันราชภัฏนครศรีธรรมราช จากนั้นจึงได้สมัครรับเลือกตั้ง ได้เป็นสมาชิกสภาผู้แทนราษฎรจังหวัดนครศรีธรรมราช รวม 11 สมัย (พ.ศ. 2518, 2519, 2522, 2526, 2529, 2531, 2535/1, 2535/2, 2538, 2539, 2550) โดยในการลงสมัครครั้งแรกเป็นไปโดยไม่ได้เตรียมการไว้ก่อน เนื่องจากผู้สมัครคนเดิมที่ถูกวางตัวไว้ได้ถอนตัวออกไป เคยได้รับการแต่งตั้งเป็นรัฐมนตรีช่วยว่าการกระทรวงศึกษาธิการ ในปี พ.ศ. 2526-2531 (2 วาระ) และเป็นรัฐมนตรีว่าการกระทรวงศึกษาธิการ ในปี พ.ศ. 2535-2538
นายสัมพันธ์มีฉายาที่เรียกกันทั่วไปว่า "หมอผี" เนื่องจากมักมาทำงานที่กระทรวงตั้งแต่ยังเช้ามืดประจำ เป็นผู้หนึ่งที่มีบทบาทอย่างมาก ในการจัดสร้างวัตถุมงคล "จตุคามรามเทพ" ร่วมกับ พล.ต.ต.ขุนพันธรักษ์ราชเดช พล.ต.ท.สรรเพชญ ธรรมาธิกุล และนายอะผ่อง สกุลอมร จนเกิดกระแสจตุคามรามเทพฟีเวอร์ไปทั่วประเทศ
นายสัมพันธ์เคยกล่าวว่าจะยุติบทบาททางการเมืองแล้ว แต่ในการเลือกตั้ง 23 ธันวาคม พ.ศ. 2550 นายสัมพันธ์กลับมาลงรับสมัครเลือกตั้งอีกครั้ง ในเขตอำเภอเมือง จังหวัดนครศรีธรรมราช และสามารถชนะการเลือกตั้งเป็นสมัยที่ 13
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 48 สังกัดพรรคประชาธิปัตย์ แต่ไม่ได้รับเลือกตั้ง ต่อมาจึงได้ลาออกจากพรรคประชาธิปัตย์ เนื่องจากขอสนองงานด้านการศึกษา ในโครงการพระราชดำริ
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
ประเทศตูวาลูในโอลิมปิกฤดูร้อน 2024

| ประเทศตูวาลู ในโอลิมปิกฤดูร้อน 2024 |
| --- | --- |

รหัสประเทศ: TUV
เอ็นโอซี: คณะกรรมการโอลิมปิกตูวาลู
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
2008 2012 2016 2020 2024
ประเทศตูวาลู มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 5 ติดต่อกันในโอลิมปิกฤดูร้อนนับตั้งแต่เปิดตัวในโอลิมปิกฤดูร้อน 2008
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| กรีฑา | 1 | 0 | 1 |
| รวม | 1 | 0 | 1 |
กรีฑา

บทความหลัก: กีฬากรีฑาในโอลิมปิกฤดูร้อน 2024 และ กีฬากรีฑาในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | ฮีต> ผล | ฮีต> อันดับ | รอบก่อนรองชนะเลิศ> ผล | รอบก่อนรองชนะเลิศ> อันดับ | รอบรองชนะเลิศ> ผล | รอบรองชนะเลิศ> อันดับ | รอบชิงชนะเลิศ> ผล | รอบชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| คาราโล ไมบูกา | วิ่ง 100 เมตร ชาย |  |  |  |  |  |  |  |  |
สตาร์เคด

| สตาร์เคด Starrcade |
| --- | --- |
โลโก้อย่างเป็นทางการของ WWE Starrcade ในปี 2017
ข้อมูล
สร้างสรรค์โดย: ดัสตี โรดส์
สมาคม: NWA & JCP (1983–1987) WCW (1988–2000) WWE (2017)
ค่าย: SmackDown (2017)
จัดครั้งแรก: สตาร์เคด (1983)
เหตุการณ์กลไก: WCW's flagship event
สตาร์เคด เป็นศึกใหญ่ของมวยปล้ำอาชีพ ที่จัดขึ้นตั้งแต่ปี ค.ศ. 1983 จนถึง ค.ศ. 2000 ภายใต้สมาคมของ แนชั่นแนลเรสต์ลิงแอไลแอนซ์ และ เวิลด์แชมเปี้ยนชิพเรสต์ลิง เป็นรายการหลักที่เทียบกับ เรสเซิลเมเนีย ของ WWE (ถึงแม้ว่า สตารร์เคจ ถูกจัดขึ้นในเดือนพฤศจิกายน หรือ ธันวาคม ในขณะที่ เรสเซิลเมเนีย จะจัดขึ้นในเดือน มีนาคม หรือ เดือนเมษายน) รายการศึกใหญ่ที่โดดเด่นที่ใหญ่ที่สุดของรายการมวยปล้ำอาชีพ ตั้งแต่ ค.ศ. 1983 - ค.ศ. 1987 สตารร์เคจ ถูกผลิตรายการนี้ขึ้นโดยบริษัท จิมครอกเคทท์โปรโมชั่น ซึ่งเป็นเจ้าของสมาคม แนชั่นแนลเรสต์ลิงแอไลแอนซ์ จากนั้นในปี ค.ศ. 1988 บริษัท จิมครอกเคทท์โปรโมชั่น ได้ขายกิจการมวยปล้ำให้กับ เท็ด เทอเนอร์ เนื่องจากมีปัญหาทางการเงิน และได้เปลี่ยนชื่อมาเป็น เวิลด์แชมเปี้ยนชิพเรสต์ลิง หลังจากนั้นก็ได้มีคู่แข่งรายการศึกใหญ่ คือ Survivor Series ของ World Wrestling Federation จึงตัดสินใจยัายไปจัดในเดือน ธันวาคม ในปี ค.ศ. 1988
จาก ค.ศ. 1960 ถึง ค.ศ. 1980 นั้นได้เป็นธรรมเนียมของ JCP ที่ถือมวยปล้ำเหตุการณ์ที่สำคัญในการขอบคุณพระเจ้าและคริสต์มาสส่วนใหญ่จัดที่กรีนสโบโคลีเซียม ในปี ค.ศ. 1983 JCP สร้าง สตารร์เคจ เป็นของ Supercard เพื่อดำเนินการต่อประเพณีขอบคุณพระเจ้า และการแพร่กระจายได้ในดินแดนของตนเกี่ยวกับโทรทัศน์วงจรปิด เกี่ยวกับความนิยมกระจายเสียงโทรทัศน์วงจรปิดและประสบความสำเร็จทางการเงินจากปี ค.ศ. 1987 สตารร์เคจ ถูกถ่ายทอดเกี่ยวกับจ่ายต่อการมุมมองเหตุการณ์ NWA แรกที่จะทำมา
ในปี ค.ศ. 2017 ทาง WWE ได้ประกาศว่า สตาร์เคด จะกลับมาอีกครั้งในฐานะศึกใหญ่ของสแมคดาวน์ ในวันที่ 25 พฤศจิกายน ค.ศ. 2017
2017

สตาร์เคด (2017) (อังกฤษ: Starrcade (2017)) เป็นรายการพิเศษของมวยปล้ำอาชีพของ ดับเบิลยูดับเบิลยูอี สำหรับค่าย SmackDown ซึ่งจัดในวันที่ 25 พฤศจิกายน ค.ศ. 2017 ในสนามGreensboro Coliseum Complex เมืองGreensboro, North Carolina เป็นศึกครั้งที่ 19 ของสตาร์เคด และเป็นครั้งแรกที่จัดภายใต้ ดับเบิลยูดับเบิลยูอี ในรอบ 17 ปี และมีแขกรับเชิญที่มาปรากฏตัว คือ Ric Flair, Ricky Steamboat, The Rock 'n' Roll Express และ The Hardy Boyz
| ลำดับ |  | กำหนด |  |
| --- | --- | --- | --- |
| 1 | Bobby Roode ชนะ Dolph Ziggler | แมทช์การปล้ำเดี่ยว พร้อมด้วย Arn Anderson เป็น special outside enforcer |  |
| 2 | The Bludgeon Brothers (Harper และRowan), Mike Kanellis, The Colóns (Primo Colón และEpico Colón), และRusev (พร้อมด้วย Aiden English) ชนะ Breezango (Tyler Breeze และFandango), Tye Dillinger, Sin Cara, และThe Ascension (Konnor และViktor) | แมทช์การปล้ำแทกทีม 12 คน |  |
| 3 | Naomi ชนะ Tamina (พร้อมด้วย Lana) | แมทช์การปล้ำเดี่ยว |  |
| 4 | Dustin Rhodes ชนะ Dash Wilder | แมทช์การปล้ำเดี่ยว |  |
| 5 | Shinsuke Nakamura ชนะ Baron Corbin (c) by disqualification | แมทช์การปล้ำเดี่ยว ชิงแชมป์WWE United States Championship |  |
| 6 | The Usos (Jimmy and Jey Uso) (c) ชนะ The New Day (Kofi Kingston และXavier Woods) (พร้อมด้วย Big E), Shelton Benjamin และChad Gable, และKevin Owens และ Sami Zayn | แมทช์การปล้ำแทกทีมสี่เส้า ชิงแชมป์WWE SmackDown Tag Team Championship |  |
| 7 | Charlotte Flair (c) ชนะ Natalya โดย submission | แมทช์การปล้ำในกรงเหล็ก ชิงแชมป์WWE SmackDown Women's Championship |  |
| 8 | AJ Styles (c) ชนะ Jinder Mahal (พร้อมด้วย The Singh Brothers) | แมทช์การปล้ำในกรงเหล็ก ชิงแชมป์WWE Championship |  |
  (c) – หมายถึงเจ้าของเข็มขัดแชมป์ก่อนเริ่มแข่งขัน
ดูเพิ่ม

จิมครอกเคทท์โปรโมชั่น
รายชื่อรายการเพย์-เพอร์-วิวของดับเบิลยูซีดับเบิลยู
แนชั่นแนลเรสต์ลิงแอไลแอนซ์
เวิลด์แชมเปี้ยนชิพเรสต์ลิง
วัดไสยาศน์

| วัดไสยาศน์ |
| --- | --- |

ชื่อสามัญ: วัดไสยาศน์
ที่ตั้ง: หมู่ 2 บ้านไสยาศน์ ตำบลวังทองแดง อำเภอเมืองสุโขทัย จังหวัดสุโขทัย 64120
ประเภท: วัดราษฎร์
นิกาย: มหานิกาย เถรวาท
เจ้าอาวาส: พระใบฎีกากฤชณภัทร กิตฺติธโร
จุดสนใจ: สักการะหลวงพ่อโตวัดไสยาศน์ พระประธานในอุโบสถ พระพุทธรูปปางไสยาศน์
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดไสยาศน์ ตั้งอยู่ที่ บ้านไสยาศน์ หมู่ที่ 2 ตำบลวังทองแดง อำเภอเมืองสุโขทัย จังหวัดสุโขทัย  เป็นชนิดวัดราษฎร์  สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2498 และได้รับพระราชทานวิสุงคามสีมาเมื่อ พ.ศ. 2546
ประวัติ > ประวัติ

วัดไสยาศน์ตั้งเมื่อ พ.ศ 2498 เรียกตามชื่อบ้าน ตั้งอยู่ที่ บ้านไสยาศน์ หมู่ที่ 2 ตำบลวังทองแดง อำเภอเมืองสุโขทัย จังหวัดสุโขทัย สังกัดคณะสงฆ์มหานิกาย
ที่ดินตั้งวัดเนื้อที่ 14 ไร่ 3 งาน 16 ตารางวา น.ส.๓ ก.เลขที่ 1352 อาณาเขต ทิศเหนือ จดถนนสาธารณะ ทิศใต้ จดคลองสาธารณะ ทิศตะวันออก จดคลองสาธารณะ ทิศตะวันตก จดหมู่บ้านไสยาศน์ อาคารเสนาสนะประกอบด้วยอุโบสถ กว้าง 20 เมตร  ยาว 40 เมตร  เป็นอาคารคอนกรีตเสริมเหล็ก ได้รับพระราชทานวิสุงคามสีมา เมื่อปี 2546 ศาลาการเปรียญ กว้าง 12 เมตร ยาว 27 เมตร เป็นอาคารไม้ชั้นเดียว สร้างเมื่อ พ.ศ 2499 กุฎิสงฆ์ 3 หลัง เป็นอาคารไม้ 3  และศาลาบำเพ็ญกุศล 1 หลัง เป็นคอนกรีตเสริมเหล็ก ปูชนียวัตถุมี มีพระประธานในอุโบสถ ปางมารวิชัย (หลวงพ่อโตวัดไสยาศน์)มีพระพุทธรูป ปางไสยาศน์ ประดิษฐ์สถานประจำวิหาร สร้างเมื่อ พ.ศ 2536  ยาว 6 เมตร สูง 2 เมตร
วัดไสยาศน์ ตั้งเมื่อ พ.ศ. 2498 เรียกตามชื่อบ้าน ได้รับประกาศตั้งวัดในพระพุทธศาสนา กระทรวงศึกษาธิการ เมื่อปี พ.ศ. 2544 ได้รับพระราชทานวิสุงคามสีมาเมื่อ พ.ศ 2546 เขตวิสุงคามสีมากว้าง 20 เมตร ยาว 40 เมตร ศาลาการเปรียญ กว้าง 12 เมตร ยาว ๑๗ เมตร เป็นอาคารไม้ชั้นเดียว สร้างเมื่อ พ.ศ 2499 การบริหารการศึกษาและการปกครอง มีเจ้าอาวาส คือ รูปที่หนึ่ง  พระอธิการสุทิน ปสนฺโน  รูปที่สอง พระอธิการสุรเดช  รูปที่สาม พระใบฎีกากฤชณภัทร กิตฺติธโร  ปัจจุบัน  การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2525
ประวัติ > ศาสนวัตถุ

วิหาร มีพระพุทธรูป ปางสมาธิ ประดิษฐ์สถานอยู่ 1 องค์ ปางไสยาศน์ ประดิษฐ์สถานอยู่ 1 องค์ สร้างเมื่อ พ.ศ 2536
อุโบสถ กว้าง 20 เมตร ยาว 40 เมตร เป็นอาคารคอนกรีตเสริมเล็ก สร้างเมื่อ พ.ศ 2535
ศาลาการเปรียญ กว้าง 12 เมตร ยาว 17 เมตร เป็นอาคารไม้ชั้นเดียว สร้างเมื่อ พ.ศ 2498
หอสวดมนต์ 1 หลัง เป็นอาคารไม้  สร้างเมื่อ พ.ศ. 2502
กุฎิสงฆ์ 3 หลัง เป็นอาคารไม้ 3  และศาลาบำเพ็ญกุศล 1 หลัง
ประวัติ > ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดไสยาศน์ ต.วังทองแดง อ.เมือง จ.สุโขทัย 
| ที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระอธิการสุทิน ปสนฺโน | เจ้าอาวาส | พ.ศ. 2544 | พ.ศ. 2550 | ---- |  |
| 2 | พระอธิการสุรเดช  | เจ้าอาวาส | พ.ศ. 2551 | 2563 |  |  |
3 พระใบฎีกากฤชณภัทร กิตฺติธโร เจ้าอาวาส พ.ศ.2565 ปัจจุบัน